### Resume

Teknik og Miljø har fået tilsagn til 50 procent finansiering fra Vejdirektoratet til en sikker krydsning af Bredstenvej i form af en bro til lette trafikanter. Teknisk Udvalg har besluttet, at man ønsker at gøre brug af medfinansieringen. Anlægsbevillingen er blevet givet som en del af finansieringen til Ny Jimmy Vestergaard under Økonomiudvalget.

### Sagsfremstilling

Teknisk Udvalg godkendte den 8. marts 2022 punkt nr. 49, beslutning – tilsagn sikker krydsning af Bredstenvej. Heri godkendes det, at man ønsker at gøre brug af finansieringen fra Vejdirektoratet.

Økonomiudvalget anbefalede den 21. marts 2022 punkt nr. 61, Anlægsbevilling – Ny Jimmy Vestergaard. I sagen er der afsat midler til en del af den grundlæggende infrastruktur i og omkring Ny Jimmy Vestergaard. Finansiering af bro over [adresse] er en del af sagen.

Formålet med projektet er at skabe en sikker og effektiv krydsningsmulighed for lette trafikanter på tværs af [adresse] ved etablering af en bro. Projektets baggrund og hensigt er beskrevet yderligere i vedlagt Bilag 1. Samtidig vil etableringen af en bro sikre en bedre adgang til det fremtidige boligområde Ny Rosborg, og DGI landsstævne i 2025.

Vejdirektoratets tilskud udgør 50 procent af finansieringen med en økonomisk ramme på tilskuddet på 7.552 mio. kr. Projektet er vurderet til en samlet omkostning på 15.104 mio. kr. for en standard bro.

Planlægning, forundersøgelser, projektering og udbud skal afklares og udføres i 2022. Selve projektet skal udføres i 2023 med efterfølgende evaluering og afrapportering til Vejdirektoratet senest 1. kvartal 2024.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

En bro over [adresse] vil gøre forholdene bedre for cyklister og gående til gavn for den enkelte borger og den grønne mobilitet.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.